**Ministru kabineta noteikumu projekta “Jēkabpils Agrobiznesa koledžas nolikums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Jēkabpils Agrobiznesa koledžas nolikums” (turpmāk – projekts) ir izstrādāts saskaņā ar Augstskolu likuma 10.1panta pirmo daļu, kas nosaka, ka koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016.gada 18.jūlija rīkojumu Nr.394 “Par Jēkabpils Agrobiznesa koledžas un Barkavas profesionālās vidusskolas reorganizāciju un Jēkabpils Agrobiznesa koledžas izveidi” izveidota Jēkabpils Agrobiznesa koledža (turpmāk – koledža).Saskaņā ar Augstskolu likuma 10.1panta pirmās daļas piekto teikumu koledža darbojas uz tās nolikuma pamata. Ņemot vērā to, ka koledža ir izveidota 2016.gada 1.novembrī, koledža ir izstrādājusi tās nolikumu un iesniegusi to Izglītības un zinātnes ministrijā, lai tas tiktu virzīts pieņemšanai Ministru kabinetā. Projekta mērķis ir apstiprināt koledžas nolikumu, kas nosaka koledžas juridisko statusu; tās darbības pamatvirzienus un uzdevumus; pārstāvības un vadības institūciju un lēmējinstitūciju tiesības, pienākumus un uzdevumus, šo institūciju izveidošanas, ievēlēšanas un iecelšanas kārtību un sastāvu; akadēmiskā personāla ievēlēšanas kārtību, tiesības un pienākumus; studiju programmu izstrādes, apstiprināšanas un likvidācijas kārtību; struktūrvienību un filiāļu izveidošanas, reorganizācijas, likvidācijas kārtību; iekšējo kārtību reglamentējošo dokumentu pieņemšanas kārtību; koledžas finansējuma avotus; nolikuma un tā grozījumu ierosināšanas un izstrādes kārtību; koledžas reorganizācijas un likvidācijas kārtību.Projekta apstiprināšana ir nepieciešama, lai ir nodrošinātu koledžas darbību un dotu koledžai iespēju saskaņā ar Augstskolu likuma 9.panta otro daļu izsniegt valsts atzītu diplomu, jo Ministru kabinetā apstiprināts nolikums ir viens no priekšnoteikumiem, lai koledžai būtu tiesības izsniegt valsts atzītu diplomu.Jēkabpils Agrobiznesa koledžas (kas darbojās līdz 2016.gada 1.novembrim) darbību regulēja Ministru kabineta 2006.gada 2.maija noteikumi Nr.349 “Jēkabpils Agrobiznesa koledžas nolikums”. Ņemot vērā to, ka reorganizācijas rezultātā Jēkabpils Agrobiznesa koledža (kas darbojās līdz 2016.gada 1.novembrim) vairs neeksistē, projekts paredz atzīt par spēku zaudējušiem Ministru kabineta 2006.gada 2.maija noteikumus Nr.349 “Jēkabpils Agrobiznesa koledžas nolikums”. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz koledžu un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošinās koledžas darbību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistīta koledža un tās personāls, kā arī Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, V un VI sadaļa - projekts šīs jomas neskar*.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

15.03.2017.

473

L.Upīte, 67047816

Linda.Upite@izm.gov.lv